വെള്ളാപ്പള്ളി ശതാഭിഷേക ആഘോഷ പരിപാടികള് തിരുവനന്തപുരം :എസ്.എന്.ഡി.പി യോഗം ജനറല് സെക്രട്ടറി വെള്ളാപ്പള്ളി നടേശന്റെ ശതാഭിഷേകവുമായി ബന്ധപ്പെട്ടും എസ്.എന്.ഡി.പി യോഗം ജനറല് സെക്രട്ടറിപദത്തില് കാല്നൂറ്റാണ്ട് പിന്നിടുന്നതിന്റെ ആഘോഷ പരിപാടികളുടെ ഭാഗമായി വെള്ളാപ്പള്ളി ചാരിറ്റി സെന്ററിന്റെ നേതൃത്വത്തില് ഒരു വര്ഷം നീണ്ടുനില്ക്കുന്ന ആഘോഷങ്ങളുടെ ഉദ്ഘാടനം ഇന്ന് ഉച്ചയ്ക്ക് 2.30ന് കൈതമുക്ക് ശ്രീനാരായണ ഷഷ്ഠ്യബ്ദപൂര്ത്തി സ്മാരക മന്ദിരത്തില് മന്ത്രി ആന്റണി രാജു നിര്വഹിക്കും. ചാരിറ്റി സെന്റര് പ്രസിഡന്റ് വി.മോഹന്ദാസ് അദ്ധ്യക്ഷത വഹിക്കും.നഗരസഭ പൊതുമരാമത്ത് സ്റ്റാന്ഡിംഗ് കമ്മിറ്റി ചെയര്മാന് ഡി.ആര്.അനില് മുഖ്യാതിഥിയായിരിക്കും.എസ്.എന്.ഡി.പി യൂത്ത് മൂവ്മെന്റ് സംസ്ഥാന സെക്രട്ടറി നെടുമങ്ങാട് രാജേഷ്,ഗീതാമധു,വി.വിശ്വലാല്,കടകംപള്ളി സനല്,കെ.വി.അനില്കുമാര് എന്നിവര് പങ്കെടുക്കും.ചാരിറ്റി സെന്റര് സെക്രട്ടറി ആലുവിള അജിത്ത് സ്വാഗതവും വൈസ് പ്രസിഡന്റ് ചേന്തി അനില് നന്ദിയും പറയും.